Държавен вестник, бр. 78, 2009 г., стр. 43

БРОЙ  78	
Д Ъ Р Ж А В Е Н  В Е С Т Н И К 	
СТР.  43  
ж) подпомага министъра при провеждането 
на държавната политика, свързана с инте­
грацията в НАТО и присъединяването към 
други организации за колективна сигурност 
в областта на транспорта, информационните 
технологии и съобщенията;
з) участва в интегрираното отбранително 
планиране при сътрудничеството с НАТО, 
свързано с транспортното и съобщителното 
осигуряване при национална или колективна 
отбранителна операция;
и) участва в изготвянето на проекти на 
национални рамкови документи и нормативни 
актове, свързани с интеграцията на страната 
ни в НАТО, със стандартизирането и унифи­
цирането на транспортните и съобщителните 
услуги в условия на кризи в съответствие с 
изискванията на НАТО, Европейския съюз и 
други организации за отбрана и сигурност;
2. планира, проектира, разработва, въвеж­
да в експлоатация, експлоатира и поддържа 
програмно-технически подсистеми и комплек­
си за автоматизиране на оповестяването и 
управлението на транспорта и съобщенията 
при кризи от различен характер;
3. поддържа регистри и база данни за със­
тоянието на транспортните и съобщителните 
ресурси за отбрана, възложените задачи в 
интерес на отбраната и действията при други 
кризи, военновременния бюджет и тяхното 
управление в мирно време и в условия на 
кризи от различен характер;
4. разработва инвестиционни проекти и 
програми за развитие на програмно-техничес­
ките подсистеми за управление на транспорта 
и съобщенията при кризи и за внедряване 
на съвместими с НАТО и Европейския съюз 
комуникационно-информационни технологии;
5. организира, подготвя и съставя актове 
за публична държавна собственост за имо­
ти, свързани със сигурността и отбраната на 
страната, създава и поддържа база данни и 
технически характеристики и води регистър 
за тези имоти.
Чл. 57. Дирекция „Безопасност, технически 
надзор, здравословни и безопасни условия 
на труд“:
1. осъществява държавен технически надзор 
върху съоръженията с повишена опасност в 
съответствие с действащото законодателство;
2. осъществява контрол по прилагането на 
нормативните актове по безопасни и здраво­
словни условия на труд и превенция на риска; 
участва в разследването на причините и обсто­
ятелствата за допуснати трудови злополуки и 
професионални болести; осъществява контрол 
чрез извършване на проверки и издаване на 
мотивирани предписания; съставя актове на 
длъжностни лица, допуснали нарушения на 
правилата и нормите по безопасност на труда;
3. участва в работата на Националния 
съвет по условия на труд и в работни групи 
към него при обсъждането и приемането на 
нормативни актове;
4. организира работата на отрасловия и 
подотрасловите съвети за тристранно съ­
трудничество в министерството по въпро­
сите на социалната политика в областта на 
транспорта, информационните технологии и 
съобщенията;
5. събира, анализира и обобщава информа­
цията, свързана с безопасността на движение­
то; въз основа на анализираната информация 
предлага конкретни мерки и решения;
6. вписва в регистъра на министерството и 
издава удостоверения на лица за извършване 
на дейности по поддържане, ремонтиране и 
преустройване на съоръжения с повишена 
опасност;
7. извършва първоначални, периодични и 
внезапни прегледи, проверки и изпитвания 
на съоръженията с повишена опасност, как­
то и проверки на предприятията, сградите 
и другите обекти, в които съоръженията се 
произвеждат, монтират, поддържат, ремонти­
рат и експлоатират;
8. издава задължителни писмени пред­
писания на собственици или ползватели, 
работодатели, длъжностни и други лица и 
писмено разпорежда спиране експлоатацията 
на предприятия и/или съоръжения с повишена 
опасност;
9. съставя актове за установяване нарушения 
на нормативната уредба и издава наказателни 
постановления в съответствие с разпоредбите 
на Закона за техническите изисквания към 
продуктите и Закона за здравословни и без­
опасни условия на труд; 
10. координира стандартизационната и мет­
рологичната дейност в транспортния отрасъл. 
Раздел IХ
Организация на работата в министерството
Чл. 58. (1) Непосредственото ръководство 
на дирекция се осъществява от нейния ди­
ректор, който носи отговорност за точното и 
срочното изпълнение на конкретните задачи 
при осъществяване на функциите є.
(2) Директорите на дирекции дават за­
дължителни указания в рамките на своята 
компетентност за осигуряване изпълнението 
на актовете на Министерския съвет, на ми­
нистъра и на заместник-министрите.
Чл. 59. (1) Директорът на дирекция:
1. докладва на членовете на политическия 
кабинет и на главния секретар материали по 
въпроси от неговата компетентност;
2. участва при покана в работата на поли­
тическия кабинет;
3. подписва и насочва материали, подгот­
вени по въпроси, включени във функциите 
на ръководената от него дирекция;